**AZ ÉRDI GÁRDONYI GÉZA ÁLTALÁNOS ISKOLA ÉS GIMNÁZIUM TANULMÁNYOK ALATTI VIZSGÁINAK**

**VIZSGASZABÁLYZATA**

1. A VIZSGASZABÁLYZAT CÉLJA ÉS HATÁLYA

1.1 Vizsgaszabályzatunk célja a *nemzeti köznevelésről* szóló 2011. évi CXC. törvény és a *nevelési-oktatási intézmények működéséről és a köznevelési intézmények névhasználatáról* szóló 20/2012. (VIII.31.) EMMI rendeletben foglalt felhatalmazás alapján a tanulók tanulmányok alatt tett vizsgáinak szabályozása, lebonyolítási rendjének meghatározása, a vizsgázók és a szülők tájékoztatása.

A fenti jogszabályban foglalt szabályozás szerint a tanulmányok alatti vizsga

* követelményeit,
* részeit (írásbeli, szóbeli, gyakorlati)
* és az értékelés rendjét a nevelőtestület a pedagógiai program alapján határozza meg, és a helyben szokásos módon (az intézmény honlapján) hozza nyilvánosságra.

1.2 Hatálya kiterjed az intézmény valamennyi tanulójára

* akit a nevelőtestület határozatával osztályozóvizsgára utasít,
* aki különbözeti vizsgára jelentkezik, vagy köteles különbözeti vizsgát tenni,
* akit a nevelőtestület határozatával javítóvizsgára enged,
* illetve arra a magántanulóra /egyéni munkarendben tanuló diákra/, akinek tanulmányi kötelezettségéről osztályozóvizsgán kell számot adnia.

Személyi hatálya kiterjed továbbá az intézmény nevelőtestületének tagjaira és a vizsgabizottság megbízott tagjaira.

2. A TANULMÁNYOK ALATTI VIZSGÁK SZABÁLYAI

A tanulók osztályzatait évközi teljesítményük és érdemjegyeik vagy a tanulmányok alatti vizsga alapján kell megállapítani.

Jelen vizsgaszabályzat az intézmény által szervezett tanulmányok alatti vizsgákra, azaz:

* osztályozóvizsgára,
* különbözeti vizsgára,
* javítóvizsgára,
* pótló vizsgára,
* halasztott vizsgára vonatkozik.

Minden vizsga írásbeli, szóbeli, és/vagy gyakorlati vizsgarészből állhat az iskola pedagógiai programja alapján.

***2.1 A vizsgatárgyak követelményrendszere***

Minden vizsgatantárgy követelményei azonosak az adott évfolyam adott tantárgyának az intézmény pedagógiai programjában található követelményrendszerével***.***

***2.2. Az értékelés szabályai***

Ha az írásbeli vizsgarész mellett a vizsgatantárgy szóbeli vizsgarészt is tartalmaz, az írásbeli maximális pontszáma a teljes vizsgára kapható pontszám 60%-ával egyezik meg.

Ha a gyakorlati vizsgarész mellett a vizsgatantárgy írásbeli vagy szóbeli vizsgarészt is tartalmaz, a gyakorlati vizsgarész maximális pontszáma a teljes vizsgára kapható pontszám 50%-ával egyezik meg.

A vizsgatantárgy akár egy akár több vizsgarészt tartalmaz, az egyes vizsgarészekben elért pontszámok összege alapján az osztályzat a következőként határozandó meg:

jeles, jó, közepes, elégséges és elégtelen a pedagógiai programunk 25.5 pontja szerinti százalékos eredmények alapján.

Amennyiben a tanuló a tanulmányok alatti vizsgát több évfolyam anyagából kívánja letenni, akkor az osztályzatokat minden évfolyam anyagából külön vizsgán kell megszereznie.

Tanulmányok alatti vizsgát legalább háromtagú vizsgabizottság előtt kell tenni (20/2012. (VIII.31.) EMMI rendelet 65. § (4)).

3. A TANULMÁNYOK ALATTI VIZSGÁK FAJTÁI

***3.1 Osztályozó vizsga***

Egy osztályozó vizsga egy adott tantárgy és egy adott évfolyam követelményeinek teljesítésére vonatkozik.

Osztályozó vizsgát kell tennie annak a tanulónak,

* akit felmentettek a tanórai foglalkozásokon való részvétel alól,
* engedélyezték számára, hogy egy vagy több tantárgy tanulmányi követelményének egy tanévben vagy az előírtnál rövidebb idő alatt tegyen eleget,
* akinek a tanítási év során igazolt és igazolatlan *hiányzásai* együttesen *meghaladják* a jogszabályban meghatározott mértéket: 250 órát, illetve egy adott tantárgyból a tanítási órák több mint 30%-át, és emiatt félévi vagy év végi osztályzatát nem tudta a szaktanár megállapítani.

Ha a tanuló mulasztásainak száma már az első félév végére meghaladja a meghatározott mértéket, és emiatt teljesítménye érdemjeggyel nem volt minősíthető, félévkor osztályozóvizsgát kell tennie.

A 20/2012. (VIII.31.) EMMI rendelet 51. § (8) bekezdésében foglaltak alapján a nevelőtestület az osztályozó vizsga letételét akkor tagadhatja meg, ha a tanuló igazolatlan mulasztásainak száma meghaladja a húsz tanórai foglalkozást, és az iskola eleget tett e rendeletben meghatározott értesítési kötelezettségének.

* A tanuló a félévi, év végi osztályzatának megállapítása érdekében független vizsgabizottság előtt tesz vizsgát.

Osztályozóvizsga évente 2 vizsgaidőszakban tehető: januárban és júniusban; illetve áprilisban, ha engedélyezték a tanuló számára, hogy egy vagy több tantárgy tanulmányi követelményének egy tanévben vagy az előírtnál rövidebb idő alatt tegyen eleget; s mindig az aktuális tanév munkatervében megjelölt időpontban.

Az intézményvezető ettől eltérő időpontot is kijelölhet.

Az 54. § (1) alapján a külföldi tartózkodás miatt egyéni munkarendben tanulók esetében a félévi minősítés az intézményvezető döntése alapján mellőzhető.

A vizsga pontos időpontjáról a vizsgázó, illetőleg a szülő a vizsga előtt minimum két héttel értesítést kap (levél és honlap). Az intézményvezető a vizsgázó külön kérelmére engedélyezheti, hogy a vizsgázó az előre meghatározott időponttól eltérő időben tegyen vizsgát.

Egy vizsgaidőszakban legfeljebb 2 évfolyam tananyagából tehető osztályozóvizsga.

Három évfolyam anyagából csak rendkívül indokolt esetben intézményvezetői engedéllyel lehet vizsgázni.

Abból a tantárgyból, mely az iskola pedagógiai programjában nem szerepel, intézményvezetői engedéllyel más iskolában, vendégtanulói jogviszonyban lehet osztályozóvizsgát tenni.

(A vendégtanulói jogviszonyt a fogadó intézmény igazgatója létesíti a tanulóval.) Ez esetben az osztályozóvizsgákra a fogadó intézmény vizsgaszabályzatának rendelkezései vonatkoznak.

Vendégtanulói jogviszonyban iskolánkban vizsgázó tanuló vizsgáira e vizsgaszabályzat vonatkozik.

Indokolt esetben a tanuló más iskolában is jelentkezhet a vizsga letételére. Erre az engedélyt az intézményvezető adja.

Annak a tanulónak, aki egy adott tanévben kíván eleget tenni két vagy több tanév adott tantárgyi követelményeinek, vagy a középiskolában előrehozott érettségi vizsga szándéka miatt kell megszereznie az adott tantárgyból az osztályzatot, az osztályozóvizsgára történő jelentkezését írásban kell benyújtania az iskola intézményvezetője számára.

A vizsgára az iskola által kibocsátott formanyomtatványon lehet jelentkezni.

Az osztályozóvizsga napján a tanuló mentesül a tanórák látogatásának kötelezettsége alól.

Az osztályozóvizsgát megismételni, eredményén javítani nem lehet. Ha a szabályosan megtartott tanév végi osztályozó vizsgán a tanuló legfeljebb 3 tantárgyból elégtelen osztályzatot kapott, javítóvizsgát tehet.

Sikeres osztályozó vizsga esetén az adott tantárgyból a tanulmányok megrövidítésére is engedélyt kaphat a tanuló.

***3.2 Különbözeti vizsga***

Csoportváltoztatás, osztályváltás, iskolaváltoztatás vagy külföldi tanulmányok magyarországi folytatása feltételeként írhatja elő az intézmény a különbözeti vizsga letételét.

Abból a tantárgyból vagy tantárgyrészből kell különbözeti vizsgát tennie a tanulónak, amelyet intézményünkben a továbbhaladáshoz szükséges követelményszintű évfolyamnál alacsonyabb évfolyamon teljesített, s amely tantárgy, tananyag ismerete feltétele a sikeres továbbhaladásnak, a magasabb évfolyamba lépésnek.

A különbözeti vizsgák időpontját az intézményvezető határozza meg (ez általában az osztályozóvizsgák számára kijelölt időpont).

A különbözeti vizsga tantárgyainak, tartalmának meghatározása során mindig egyedileg kell az intézmény vezetőjének határozatot hoznia a vizsgára jelentkező tanuló ügyében.

***3.3 Javítóvizsga***

Javítóvizsgát tehet a vizsgázó, ha

* tanév végén – legfeljebb három tantárgyból – elégtelen osztályzatot kapott,
* az osztályozóvizsgáról vagy a különbözeti vizsgáról számára felróható okból elkésik, távol marad, vagy a vizsgáról engedély nélkül eltávozik.

A bizonyítvány átvételekor a tanuló aláírásával igazolja, hogy a javítóvizsga (valamint a javító osztályozóvizsga) témaköreit megkapta. Amennyiben a bizonyítványát nem vette át, úgy az iskola a kiértesítéssel egyidejűleg, minimum egy hónappal a vizsga előtt a szükséges tananyagot is postázza.

A javítóvizsga az adott tanévben augusztus 21. és augusztus 31. között szervezhető.

Különleges esetben ettől eltérő időpontot az intézményvezető a tanuló kérésére kijelölhet.

A tanulót a vizsga eredményéről a vizsga napján tájékoztatni kell.

***3.4 Pótló vizsga***

Ha a vizsgázó a vizsgáról neki fel nem róható okból elkésik, távol marad, vagy a megkezdett vizsgáról engedéllyel eltávozik, mielőtt a válaszadást befejezné, pótló vizsgát tehet.

A vizsgázónak a fel nem róható ok jogosságát az intézményvezető mérlegeli, és dönt a pótló vizsga időpontjáról.

A vizsgázó kérésére a vizsga megszakításáig a vizsgakérdésekre adott válaszait értékelni kell.

A pótló vizsgára jelentkezéskor a tanuló írásban nyilatkozik arról, hogy az eddig teljesített vizsgarész beszámítását kéri-e.

***3.5 Halasztott vizsga***

Különös méltánylást érdemlő esetben előfordulhat, hogy a tanuló a következő tanév kezdetéig azért nem tett eleget a tanulmányi követelményeknek, mert az előírt vizsga letételére a nevelőtestülettől halasztást kapott.

Az engedélyezett határidő lejártáig a tanuló a tanulmányait felsőbb évfolyamon folytathatja a 20/2012. (VIII.31.) EMMI rendelet 77. § (2) bekezdése alapján.

***3.6 Független vizsgabizottság előtt zajló vizsga***

Tanulmányok alatti vizsgát a tanuló független vizsgabizottság előtt is tehet, amelyet a kormányhivatal szervez (20/2012. (VIII.31.) EMMI rendelet 73. § (1) bekezdése alapján). A független vizsgabizottság előtti vizsgát a tanuló szülője/gondviselője kérvényezi.

* A félév vagy a tanítási év utolsó napját megelőző harmincadik napig jelentheti be, ha osztályzatának megállapítása céljából a tanuló független vizsgabizottság előtt kíván számot adni tudásáról. A bejelentésben meg kell jelölni, hogy milyen tantárgyból kíván vizsgát tenni (20/2012. (VIII.31.) EMMI rendelet 73. § (2) bekezdése alapján).
* Ha a tanuló mulasztásai az adott tanítási évben elérik a jogszabályban meghatározott mértéket (20/2012. (VIII.31.) EMMI rendelet 51. § (7)) és emiatt teljesítménye érdemjeggyel nem volt értékelhető, valamint a nevelőtestület számára engedélyezte, hogy osztályozóvizsgát tegyen, akkor a szülőnek a nevelőtestület engedélyének megadását követő öt napon belül kell bejelentenie, hogy a tanuló független vizsgabizottság előtt kíván vizsgát tenni.
* A szülő a bizonyítvány átvételét követő tizenöt napon belül kérheti, hogy amennyiben gyermekét bármely tantárgyból javítóvizsgára utasították, akkor azt független vizsgabizottság előtt tehesse le (20/2012. (VIII.31.) EMMI rendelet 73. § (3) bekezdése alapján).

A vizsgát a kormányhivatal az első félév, valamint a tanítási év utolsó hetében szervezi meg.

4. A TANULMÁNYOK ALATTI VIZSGÁK SZERVEZÉSÉNEK LEGFONTOSABB SZABÁLYAI

***4.1 A vizsgabizottság***

A vizsgabizottság minimum három főből áll:

* elnök,
* kérdező tanár,
* ellenőrző tanár.

4.1.1 Az elnök

* felel a szabályok betartásáért,
* ellenőrzi a vizsgázók adatait, vezeti a jegyzőkönyvet,
* s ha kell, szavazást rendel el.

4.1.2 A kérdező tanár

* csak megfelelő szakos tanári, illetve tanító végzettségű lehet,
* lehetőség szerint az kérdezze a tanulót, aki vizsgára küldte.

4.1.3 Az ellenőrző tanár lehetőség szerint szakos tanár legyen.

Az intézményvezető felel a vizsgák szabályos lebonyolításáért.

Az írásbeli, a szóbeli, a gyakorlati vizsga előtt a vizsgázónak *tizenöt* perccel korábban kötelező megjelennie.

A tanulmányok alatti vizsgán elért eredmény csak akkor támadható meg, ha az intézmény nem a pedagógiai programban meghatározott követelményeket kér számon, vagy a vizsgáztatás során olyan eljárási hiba történt, amely vélhetőleg a tanuló teljesítményét hátrányosan befolyásolta.

**4.2 Az írásbeli vizsgák általános szabályai**

A vizsgázónak az írásbeli vizsgák feladatainak megválaszolásához rendelkezésre álló idő vizsgatárgyanként a 20/2012. (VIII.31.) EMMI rendelet 68. § (2) bekezdése alapján az általános iskolai tagozatokon maximum, a gimnáziumi tagozaton minimum *hatvan* perc.

A 20/2012. (VIII.31.) EMMI rendelet 68. § (4) bekezdése alapján az SNI és BTMN-es vizsgázó tanulók számára az írásbeli feladatok megválaszolásához rendelkezésre álló időt legfeljebb *harminc* perccel meg kell növelni az intézményvezető engedélye, határozata alapján.

Egy vizsganapon egy tanuló vonatkozásában legfeljebb *három* írásbeli vizsgát lehet megtartani.

A vizsgák között legalább *tíz*, legfeljebb *harminc* perc pihenőidőt kell biztosítani.

* A tanteremben minden padban csak egy diák ülhet.
* A feladatlapot az iskola pecsétjével kell ellátni, fel kell tüntetni a tantárgy megnevezését, a tanuló nevét és a dátumot. Minden írásbeli munkát tollal kell elkészíteni (a felsős és gimnáziumi tagozatos tanulóknak).
* A vizsgán használható segédeszközöket a szaktanár tájékoztatása alapján a tanuló hozza magával.
* Ha a vizsgázó az írásbelin szabálytalanságot követ el, a felügyelő tanár ezt jegyzőkönyvben rögzíti, felvezeti a feladatlapra és jelenti az igazgatónak.

Az írásbeli vizsga javítása:

* a szaktanár az adott vizsganapon piros tollal kijavítja az írásbeli dolgozatot.

Követelmény, hogy a dolgozat javítása pontozásos rendszerben történjék, az egyes részpontszámokat és az egyes részekre kapható maximális pontszámot egyaránt meg kell jelölni.

**4.3 A szóbeli vizsgák általános szabályai**

A szóbeli feleletet megelőzően minden vizsgázónak tantárgyanként legalább *harminc* perc felkészülési időt kell biztosítani a 20/2012. (VIII.31.) EMMI rendelet 70. § (4) bekezdésében foglaltak alapján. Kivétel az idegen nyelv, ahol nincs felkészülési idő.

Egy-egy tantárgyból egy tanuló esetében a feleltetés időtartama *tizenöt* percnél nem lehet hosszabb.

* A szóbeli vizsgán minden vizsgázó tételt húz, a tantárgyakhoz kapcsolódó segédeszközökkel készül az önálló feleletre.
* A felelet során a tanuló a felkészülési idő alatt készített jegyzeteit használhatja.
* Ha a vizsgázó az adott tételből teljes tudatlanságról tesz tanúbizonyságot, egy alkalommal póttételt húzhat.
* Két tantárgy között a vizsgázó pihenőidőt kérhet.

Ha a szóbeli vizsgán a vizsgázó szabálytalanságot követ el, az elnök figyelmezteti, jegyzőkönyvet készít, és a vizsgabizottság dönt a szóbeli eredményéről. Szabálytalanság esetén a vizsgabizottság elnöke értesíti az igazgatót, aki az előírások alapján dönt.

**4.4 A sajátos nevelési igényű tanulókra vonatkozó külön szabályok**

A tanulmányok alatti vizsgán a 20/2012. (VIII.31.) EMMI rendelet 71. § (3) bekezdésében foglaltak alapján (szakértői bizottsági szakvéleménnyel megalapozott kérésre, az igazgató engedélye alapján) a sajátos nevelési igényű, a beilleszkedési, tanulási, magatartási nehézséggel küzdő vizsgázót megilletik a vizsga során mindazon mentességek, kedvezmények, melyeket a tanuló megfelelő vizsgálat, szakértői vélemény alapján kapott.

5. AZ EGYES VIZSGATÁRGYAK RÉSZEI

**5.1 A vizsgatárgyak részei az alsó tagozaton:**

|  |  |  |  |
| --- | --- | --- | --- |
| **Tantárgy** | **Írásbeli** | **Szóbeli** | **Gyakorlati** |
| Angol nyelv | x | x |  |
| Ének-zene |  |  | x |
| Etika |  | x |  |
| Irodalom | x | x |  |
| Környezetismeret | x | x |  |
| Magyar nyelv+ | x |  |  |
| Matematika+ | x |  |  |
| Technika, életvitel és gyakorlat |  |  | x |
| Testnevelés és sport |  |  | x |
| Vizuális kultúra |  |  | x |

A + jelentése: csak akkor van szóbeli, ha az írásbeli elégtelen.

**5.2 A vizsgatárgyak részei a felső tagozaton:**

|  |  |  |  |
| --- | --- | --- | --- |
| **Tantárgy** | **Írásbeli** | **Szóbeli** | **Gyakorlati** |
| Angol nyelv | x | x |  |
| Biológia – egészségtan+ | x |  |  |
| Etika |  | x |  |
| Technika, életvitel és gyakorlat | x |  |  |
| Ének-zene |  |  | x |
| Fizika+ | x |  |  |
| Földrajz+ | x |  |  |
| Informatika |  |  | x |
| Irodalom | x | x |  |
| Kémia+ | x |  |  |
| Magyar nyelv | x | x |  |
| Matematika+ | x |  |  |
| Német nyelv | x | x |  |
| Tánc és dráma |  |  | x |
| Természetismeret+ | x |  |  |
| Testnevelés és sport |  |  | x |
| Történelem, társadalmi és állampolgári ismeretek+ | x |  |  |
| Vizuális kultúra |  |  | x |

A + jelentése: csak akkor van szóbeli, ha az írásbeli elégtelen.

**5.3 A vizsgatárgyak részei a gimnáziumi tagozaton:**

|  |  |  |  |
| --- | --- | --- | --- |
| **Tantárgy** | **Írásbeli** | **Szóbeli** | **Gyakorlati** |
| Angol nyelv | x | x |  |
| Biológia - egészségtan | x | x |  |
| Etika | x | x |  |
| Életvitel és gyakorlat | x |  |  |
| Ének-zene |  |  | x |
| Filozófia | x | x |  |
| Fizika | x | x |  |
| Földrajz | x | x |  |
| Informatika |  | x | x |
| Irodalom | x | x |  |
| Kémia | x | x |  |
| Magyar nyelv | x | x |  |
| Matematika | x | x |  |
| Mozgóképkultúra és médiaismeret | x |  |  |
| Művészetek |  |  | x |
| Német nyelv | x | x |  |
| Olasz nyelv | x | x |  |
| Pedagógia | x |  |  |
| Spanyol nyelv | x | x |  |
| Tánc és dráma |  |  | x |
| Testnevelés és sport |  | x | x |
| Tanulásmódszertan | x |  |  |
| Történelem, társadalmi és állampolgári ismeretek | x | x |  |
| Vizuális kultúra | x |  | x |
| Edzéselmélet+ | x |  |  |
| Sportetika+ | x |  |  |
| Sportági ismeretek+ | x |  |  |
| Sportegészségtan+ | x |  |  |
| Sportpszichológia+ | x |  |  |
| Sport és szervezetei+ | x |  |  |
| Sporttörténet+ | x |  |  |
| Testneveléselmélet+ | x |  |  |

A + jelentése: csak akkor van szóbeli, ha az írásbeli elégtelen.

TARTALOM

1. A VIZSGASZABÁLYZAT CÉLJA ÉS HATÁLYA ............................................................ 1

2. A TANULMÁNYOK ALATTI VIZSGÁK SZABÁLYAI…................................................ 1

*2.1 A vizsgatárgyak követelményrendszere…………………………………………………..2*

*2.2. Az értékelés szabályai……………………………………………………………………...2*

3. A TANULMÁNYOK ALATTI VIZSGÁK FAJTÁI ............................................................ 2

*3.1 Osztályozó vizsga ..................................................................................................... 2*

*3.2 Különbözeti vizsga..................................................................................................…4*

*3.3 Javítóvizsga .............................................................................................................. 5*

*3.4 Pótló vizsga .............................................................................................................. 5*

*3.5 Halasztott vizsga ...................................................................................................... 5*

*3.6 Független vizsgabizottság előtt zajló vizsga ............................................................ 6*

4. A TANULMÁNYOK ALATTI VIZSGÁK SZERVEZÉSÉNEK LEGFONTOSABB

SZABÁLYAI ........................................................................................................................ 6

*4.1 A vizsgabizottság ......................................................................................................6*

4.1.1 Az elnök .................................................................................................... 6

4.1.2 A kérdező tanár ..........................................................................................6

4.1.3 Az ellenőrző tanár ..................................................................................... 6

*4.2 Az írásbeli vizsgák általános szabályai ....................................................................7*

*4.3 A szóbeli vizsgák általános szabályai .......................................................................8*

*4.4 A sajátos nevelési igényű tanulókra vonatkozó külön szabályok ..............................8*

5. AZ EGYES VIZSGATÁRGYAK RÉSZEI………...................................................................8

*5.1 A vizsgatárgyak részei az alsó tagozaton.………………………………………………..9*

*5.2 A vizsgatárgyak részei a felső tagozaton…………………………………………………9*

*5.3 vizsgatárgyak részei a gimnáziumi tagozaton…………………………………………10*